Document ID: 31999R1924

ΚΑΝΟΝΙΣΜΟΣ (ΕΚ) αριθ. 1924/1999 ΤΗΣ ΕΠΙΤΡΟΠΗΣ
της 8ης Σεπτεμβρίου 1999
για την εφαρμογή του κανονισμού (ΕΚ) αριθ. 577/98 του Συμβουλίου όσον αφορά την οργάνωση δειγματοληπτικής έρευνας του εργατικού δυναμικού στην Κοινότητα σχετικά με το πρόγραμμα 2000-2002 που αφορά ενότητες ad hoc για την έρευνα εργατικού δυναμικού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 577/98 του Συμβουλίου για τη διενέργεια δειγματοληπτικής έρευνας εργατικού δυναμικού στην Κοινότητα(1) και ιδίως το άρθρο 4 παράγραφος 2,
Εκτιμώντας:
(1) ότι σύμφωνα με το άρθρο 4 παράγραφος 2, του κανονισμού (ΕΚ) αριθ. 577/98, ο λεπτομερής κατάλογος πληροφοριών που πρέπει να συγκεντρωθούν στο πλαίσιο μιας ενότητας ad hoc πρέπει να καταρτιστεί τουλάχιστον 12 μήνες πριν από την έναρξη της περιόδου αναφοράς για τη συγκεκριμένη ενότητα·
(2) ότι τα μέτρα που ορίζονται στον παρόντα κανονισμό συνάδουν με τη γνώμη που εξέδωσε η Επιτροπή Στατιστικού Προγράμματος, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου(2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο λεπτομερής κατάλογος πληροφοριών που πρέπει να συγκεντρωθούν στην ενότητα ad hoc 2000 επισυνάπτεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει μία ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Σεπτεμβρίου 1999.

Labels: 9
19